《赠碧蜍》
宋代·毛珝

鸢飞鱼跃两悠悠，造物何心莫问休。但得一杯长在手，不须万户更封侯。

人间有梦何非蝶，物外忘机即是鸥。我亦青鞋行脚者，会摩铜狄话重游。

作者简介：毛珝，字元白，号吾竹，三衢（令浙江衢州）人。有诗名于端平年间，著有《吾竹小稿》一卷，李龚为之作序，比之为唐诗人沈千运，约略可知其人生平风貌。事见宋·李龚《吾竹小稿序》。